
ZADEVA: Sprememba Programa Sklada za notranjo varnost za obdobje 2021-2027   (Različica 4.0) – povzetek sprememb


Sprememba Programa Sklada za notranjo varnost (SNV) in pripadajoče Metodologije za vzpostavitev okvira smotrnosti za izvajanje Sklada za notranjo varnost za obdobje 2021-2027 se predlaga, zaradi korekcije nazivov in podatkov o odgovornih osebah na podlagi uveljavitve Zakona o spremembah Zakona o Vladi Republike Slovenije (ZVRS-K), ki na novo ureja organizacijo ministrstev in njihova delovna področja. V skladu s tem je bilo treba v tabeli 10 »Organi, pristojni za program« posodobiti nekatere nazive in podatke o odgovornih osebah. Tudi v samem besedilu so bili ustrezno prilagojeni nazivi (zlasti MNZ in MJU v MNZJU in naziv direktorata pri Organu za računovodenje). 

S posodobitvijo programa SNV se zagotavlja, da bodo programski dokumenti odražali veljavno organizacijsko ureditev in pristojnosti za izvajanje programov. Te spremembe so administrativne narave ter zagotavljajo pravilnost navedb, ki bodo podlaga tudi za druge izvedene spremembe.

V okviru spremembe programa SNV se odpravlja tudi napaka iz različice 3.0 pri navedbi stopnje sofinanciranja za specifični cilj 3 za ukrepe iz Priloge IV. Za aktivnosti, ki sodijo v Prilogo IV k uredbi o SNV, se stopnja sofinanciranja iz sredstev Evropske unije popravlja s 75 na 90 odstotkov. Popravek se nanaša samo na te aktivnosti in ne na vse aktivnosti v okviru SO3.

S spremembo se zagotavlja ustrezna programska podlaga za uporabo pravilne stopnje sofinanciranja pri zadevnih operacijah ter usklajenost njihovega finančnega načrtovanja in povračil iz sredstev Evropske unije. To bo omogočilo nadaljnje financiranje in nemoteno izvajanje operacij ob upoštevanju pravilne stopnje sofinanciranja.


1) Spremembe, kot posledica uveljavitve Zakona o spremembah Zakona o Vladi Republike Slovenije (ZVRS-K):

V programu SNV in pripadajoči metodologiji za vzpostavitev okvira smotrnosti se na vseh primernih mestih korigira naziv Ministrstva za notranje zadeve in javno upravo - MNZJU (prej Ministrstvo za notranje zadeve - MNZ). 
Poleg tega se korigira naziv Ministrstva za javno upravo (MJU), in sicer v Ministrstvo za notranje zadeve in javno upravo – MNZJU, zaradi izvedene združitve. 

V programu SNV se v Tabeli 10: »Organi, pristojni za program« izvede korekcija nazivov organov, pristojnih za program. Organ upravljanja se iz Ministrstva za notranje zadeve, preimenuje v Ministrstvo za notranje zadeve in javno upravo in doda se naziv direktorata pri Organu za računovodenje. 

Ustrezno se korigirajo podatki o odgovornih osebah. 

2) Spremembe stopnje financiranja: 

Tabela 6: Skupne finančne dodelitve po skladih in nacionalni prispevek se izvedejo naslednje spremembe:

Pri specifičnem cilju 3 – Preprečevanje kriminala in boj proti njemu, za ukrepe iz Priloge IV, je bila stopnja sofinanciranja EU povečana s 75 % na 90 %. Posledično sta bila znižana nacionalni javni prispevek in skupna vrednost teh ukrepov, višina prispevka EU pa ostaja nespremenjena.

Pri specifičnem cilju 2 – Čezmejno sodelovanje, pri rednih ukrepih, je bil nacionalni javni prispevek zaradi uskladitve izračuna in zaokroževanja povečan za 0,01 EUR.

Ustrezno so bili posodobljeni seštevki nacionalnega prispevka in skupnih sredstev po posameznih specifičnih ciljih ter na ravni celotnega programa.

3) Drugo:

V Tabeli 9: Horizontalni omogočitveni pogoji se ustrezno posodobijo dejanske povezave do spletnih mest.


Druge vsebinske spremembe programa niso predvidene.

Glede na navedeno so v SFC2021 vnesene spremembe Programa SNV ter priložen je nov dokument Metodologija za vzpostavitev okvira smotrnosti za izvajanje Sklada za notranjo  varnost za obdobje 2021-2027 (Verzija 4.0).


S spoštovanjem,

	
	Erik Kern
vodja Službe za evropska sredstva
namestnik predsednika Odbora za spremljanje




Priloge:
· Program Sklada za notranjo varnost za obdobje 2021-2027 (Različica 6.0),
· Metodologija za vzpostavitev okvira smotrnosti za izvajanje Sklada za notranjo varnost za obdobje 2021-2027 (Različica 6.0).


Poslano:
· Preko SFC2021

